Sosiale kommentaar – Tuis by gdssmit.com
Die dood van liberale multikulturalisme
Posted on August 28, 2018 by Prof. Gerrit
Dr. Steve Turley, Amerikaanse konserwatiewe kommentator en professor aan Eastern University, Pennsylvania het gister in sy nuutste video kommentaar gelewer oor die grondonteiening sonder vergoeding fiasko in Suid-Afrika wat elkeen gerus kan kyk.
Die ironie van die hele debakel volgens Turley is dat president Donald Trump deur die liberales afgemaak word as 'n leuenaar omdat hy gevra het dat daar ondersoek gedoen moet word oor die situasie in Suid-Afrika rondom onteiening van grond en die moord op blanke boere, maar dat die liberales self erken dat onteiening sonder vergoeding toegepas moet word. Hieroor word Trump geroskam dat hy "wit meerderwaardigheid" verkondig.
Volgens Turley sou die redenasie van die liberale media daarop neerkom dat Trump 'n rassis is omdat hy teen rassisme is?! Dit teken vir Turley die dood van liberale multikulturalisme omdat hulle opgehou het om liberaal (vry) te wees en omdat hulle liberale wêreldbeskouing reeds gesterf het. Hulle het dit self doodgemaak! Tans kom liberales se retoriek presies neer op dit waarvan hulle die konserwatiewes beskuldig: dat hulle vryheid van spraak vernietig en aanvoer dit is noodsaaklik om demokrasie te beskerm.
Turley se kommentaar lewer 'n perspektief op die Suid-Afrikaanse Orwellianisme wat vernietig met die verskoning dat dit bou.
Lees gerus weer George Orwell se "Animal Farm" as jy dit op skool laas gelees het, en as jy nog nie het nie, waar was jy al die tyd? Jy kan die boek hier kry by Amazon of die DVD by Takealot. Laat jou kinders dit lees of skenk dit as sinvolle verjaarsdaggeskenke. Het ons al vergeet van die bekende waarskuwing van Orwell van wat gebeur as sosialisme oorneem: All animals are equal, but some are more equal than others?
Kyk gerus Turley se kommentaar hier: https://youtu.be/zrJByfuPcZQ
'n Naam is meer werd as rykdom
Posted on October 19, 2017 by Prof. Gerrit
Die nuusblaaie en radioberigte gons vandag oor die nuutste "data-lek" in Suid-Afrika. Gister was daar 'n massiewe kuberlek ("data leak") van oor die 30-miljoen Suid-Afrikaners se persoonlike inligting, soos ID nommers, bankbesonderhede, werksinligting, maandelikse inkomste en ander persoonlike gegewens wat deur 'n maatskappy se nalatigheid en swak sekuriteit veroorsaak is. Continue reading →
Tagged kosbaar naam Spreuke 22:1 Suid-Afrika data-lek
Sout van die aarde op onverwagse plekke
Na die uitspraak van die hooggeregshof oor godsdiens in skole gister, is ons land nog een stappie verder van die Bybel en een stappie nader aan die suiwer sekulêre samelewing wat graag gekoester word in ons land.
Terwyl donker Afrika se lig dowwer brand, is daar 'n stad wat bo op 'n berg lê wie se lig skyn op plekke waar mens dit die minste sou verwag.
Tagged Christen-staat dieselfde geslag huwelike prof. Gerrit Smit Samoa sout van die aarde
Posted on June 29, 2017 by Prof. Gerrit
Christene vandag wéér in die beskuldigde bank
Posted on June 28, 2017 by Prof. Gerrit
Voor ons Here Jesus se kruisiging was Hy in die beskuldigde bank voor die geestelike leiers van die tyd (die hoëpriester), en later voor die staat (Pilatus). Die uiteinde was dat Hy onskuldig skuldig gemaak is. En in sy voetspore volg sy dissipels die afgelope 2000 jaar. Continue reading →
Tagged godsdiens in skole hooggeregshof Jesus se lyding martelaarskap ogod prof. Gerrit Smit vervolging